КОМИ РЕСПУБЛИКАЛÖН ОЛАНПАС

**«Коми Республикаын тыр арлыдтöмъясöс дöзьöртöмлунысь да право торкалöмысь öлöдöмын öткымын мера йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося косму тöлысь 29 лунö

**1 статья.** Пыртны «Коми Республикаын тыр арлыдтöмъясöс дöзьöртöмлунысь да право торкалöмысь öлöдöмын öткымын мера йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2008, 12 №, 718 ст.; 2009, 33 №, 604 ст.) татшöм вежсьöмъяс:

1. 1 статьяса 15 пунктын:

1) «государственнöй учреждениеяс» кывъяс вежны «учреждениеяс» кывйöн;

2) «семьялы да челядьлы социальнöй отсöг сетан шöринъяс» кывъяс вежны «бать-мам дöзьöртöг кольöм челядьлы отсöг сетан шöринъяс), семьялы да челядьлы социальнöй отсöг сетан шöринъяс, олысьяслы социальнöй отсöг юкöнын государственнöй услугаяс сетан шöринъяс» кывъясöн.

2. 8 статьяса 2 юкöнысь медводдза абзац гижны тадзи:

«2. Социальнöя могмöдан учреждениеяс, сы лыдын социальнöй реабилитацияын нуждайтчысь тыр арлыдтöмъяслы торъя учреждениеяс (тыр арлыдтöмъяслы социально-реабилитационнöй шöринъяс, челядьлы да ныв-зонпоснилы социальнöй приютъяс, бать-мам дöзьöртöг кольöм челядьлы отсöг сетан шöринъяс), семьялы да челядьлы социальнöй отсöг сетан шöринъяс, олысьяслы социальнöй отсöг юкöнын государственнöй услугаяс сетан шöринъяс, социальнöя могмöдан мукöд учреждение, кутшöмъяс вöчöны тыр арлыдтöмъясöс дöзьöртöмлунысь да право торкалöмысь öлöдöм кузя удж, индöм учреждениеяслöн уставъяс либö на йылысь положениеяс серти:».

3. 11 статьяса 2 юкöнлöн мöд абзацын «йöзлы социальнöй отсöг сетан органъяслы» кывъяс вежны «тыр арлыдтöмъясöс дöзьöртöмлунысь да право торкалöмысь öлöдöм кузя удж вöчысь социальнöя могмöдан учреждениеяслы, кутшöмъясöс индöма тайö Оланпаслöн 1 статьяса 15 пунктын,» кывъясöн.

**2 статья.** Тайö Оланпасыс вынсялö сiйöс официальнöя йöзöдöмсянь дас лун бöрын.

Коми Республикаса Юралысь В.М.Гайзер

Сыктывкар

2010 вося ода-кора тöлысь 13 лун

55-РЗ №

Вуджöдіс Кузнецова Н.А., 1 782 пас